hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en en en en en en en en en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu yue en en en en en hu hu hu hu en hu hu en cs de hu fr hu hu hu fr hu hu hu fr hu hu hu hu hu fr ar en en sv hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en nl id ar arz as en az ku lt ru sv bg bn br hbs_lat ca mzn hbs_lat cy da de fr el eo es et eu fa fi nn fr de lt gn de he hi hbs_lat hy hy id is it ja sv ka ta ko it lt lv hi en ml mr ms my ne nl nb or pa pl pt ro ru nb en sd it hbs_lat si en sk sl sq hbs_lat sv ta kn te th ceb tr oc fy ur vi pl zh zh fr zh hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2022. május 17.
Ugrás a navigációhoz Ugrás a kereséshez
Az emlőrák vagy mellrák az emlő sejtjeiből kiinduló, nőket és férfiakat egyaránt érintő daganatos megbetegedés.[1] Leggyakrabban az emlő mirigyszövetéből, illetve a tejutak falát bélelő hámszövetből kiinduló rosszindulatú daganat. A tüdőrák után a második leggyakoribb rákos megbetegedés a világon (az összes rákos eset 10,4%-a, mindkét nemet beleértve),[2] és az ötödik leggyakoribb rákhoz köthető halálok.[3] Csak a nőket vizsgálva azonban az emlőrák magasan a leggyakoribb rákfajta, előfordulásában és a halálos esetek arányában egyaránt.[3] 2005-ben 502 000-en haltak meg emlőrákban a világon (ez a rákos halálesetek 7%-a, az összes haláleset csaknem 1%-a).[3] Az emlőrákos esetek száma az 1970-es évek óta jelentősen emelkedett, amit részben a nyugati civilizáció modern életvitelének a számlájára írnak.[4][5]
Rózsaszín szalag a jelképe a mellrákban megbetegedő nőkkel való szolidaritásnak
Az emlőrák előfordulási aránya sokkal magasabb nyugaton (Európában és Észak-Amerikában) mint a Harmadik világ országaiban. Az észak-amerikai nőknél figyelték meg az emlőrák legmagasabb előfordulási arányát.[6] Az USA-ban a nők között az emlőrák a leggyakoribb daganatos megbetegedés, és a második leggyakoribb rákhoz köthető halálozási ok (a tüdőrák után).[6] Az amerikai nőknek életük során 1:8 (12,5%) esélyük van arra, hogy invazív (szövetekbe behatoló) emlőrákjuk lesz, és 1:35 (3%) esélyük arra, hogy emlőrákban fognak meghalni.[6]
Európában a rosszindulatú megbetegedések – ezek között az emlőrák is – túlélési esélye tekintetében Magyarország a legrosszabbak közé tartozik. A mellrák a posztmenopauza állapotában lévő nőknél népbetegségi szintre emelkedett az utóbbi időben. Az Országos Onkológiai Intézet felmérése szerint hazánkban élete során minden tizedik nő személyesen is megtapasztalja az emlőrákot. Ennek ellenére a nők többségének nincsen a birtokában elegendő információ a rákos betegségekkel kapcsolatban.
Mivel az emlő férfiakban és nőkben ugyanazokból a szövetekből épül fel, az emlőrák férfiakban is kialakulhat.[7][8] Férfiaknál a mellrák gyakorisága századakkora, mint a nőknél, de a rákos esetek túlélési esélye statisztikailag megegyezik a nőknél és a férfiaknál.[9]
3 Az emlőrák kialakulásának kockázatát növelő tényezők
Korai emlőrák esetében a rákos megbetegedés még nem terjed túl az emlőn, illetve az azonos oldali nyirokcsomókon. Épp ezért a korai emlőrák még műthető stádiumban van.
Erről akkor beszélünk, ha – a késői felismerés miatt – a sejtek már eljutottak a távolabbi szervekbe, és ott megtapadva újabb daganatos csomókat, áttéteket képeztek.
Az emlőrák kialakulásának kockázatát növelő tényezők[szerkesztés]
Vannak bizonyos rizikófaktorok, amelyek megléte esetén nagyobb valószínűséggel alakulhat ki az emlőrák;
a családban már előfordult emlőrák
30 éves kor felett születik az első gyermek
magas zsírtartalmú étrend, túlzott alkoholfogyasztás
ösztrogéntartalmú gyógyszerek (hormonpótló kezelés, fogamzásgátló tabletták)
Elsőként meg kell említeni a rendszeres szűrés fontosságát, hiszen így az emlőrákok többsége még korai stádiumban felismerhető. Ez magában foglalja, mind az emlők ún. önvizsgálatát, mind a mammográfiás vizsgálatot.
Elváltozás esetén finomtű-cytologiát, vagy core-biopsziát (vastagtűs biopsziát) végeznek, melyet szövettani vizsgálatnak vetnek alá. Az emlőráknak több megjelenési formája van, lehetnek enyhébb és rosszabb prognózisúak is. Ezek felismerése szövettani vizsgálattal és speciális – immunhisztokémiai, molekuláris biológiai – módszerekkel történik.
CAF: cyclophosphamide, adriamycin, 5-fluorouracil
CEF: cyclophosphamide, epirubicin, 5-fluorouracil
CMF: cyclophosphamide, methothrexate, 5-fluorouracil
FAC: 5-fluorouracil, adriamycin, cyclophosphamide
FEC: 5-fluorouracil, epirubicin, cyclophosphamide
GCSF: granulocyte colony stimulaty factor
„hormongátlók” (pl. Tamoxifen, Raloxifene, Aromatase Inhibitorok);[10][11] Bebizonyosodott, hogy a tamoxifen (szelektív ösztrogén receptor modulátor) öt éven át tartó napi alkalmazása 50%-kal csökkenti a mellrák kialakulásának kockázatát az arra fogékony nők esetében. [[12]]
petefészek-eltávolítás a saját oestrogen-hormon termelésének megszüntetésére;
HER-2 pozitív esetben:[13] trastuzumab (HERCEPTIN), ami egy speciális monoklonális antitest;[14] https://web.archive.org/web/20121224064614/http://www.webio.hu/huon/2006/50/4/0293/0293a.pdf
a kóros érnövekedést gátló kezelés: pl.: bevacizumab (AVASTIN);[15] stb.
Az emlőrák, illetve megelőző állapotai az önvizsgálatnak és a mára lehetővé vált szűrésnek köszönhetően a jól megelőzhető, illetve a korán felfedezhető elváltozások közé tartoznak. Tegyen meg mindent a megelőzés érdekében:
Gondoztassa vérzési rendellenességeit. Nem a hormonok a veszélyesek, hanem a hormonális egyensúly hiánya, mely mindig megmutatkozik vérzési rendellenességekben is. Különösen a változókor előtti vérzési rendellenességek hajlamosítanak az emlőrákra!
20 éves kortól havonta végezze el az emlő önvizsgálatát!
Évente járjon el rákszűrő vizsgálatra!
A legkisebb gyanú esetén is forduljon szakorvoshoz!
Amennyiben családjában előfordult emlőrák, fokozottan figyeljen az önvizsgálatra és a rendszeres szakorvosi vizsgálatra (30 és 45 éves kor között 3 évente ajánlott mammográfiás vizsgálat)!
Amennyiben családjában nem fordult elő emlőrák, 45 és 65 éves kora között évente vegyen részt mammográfiás szűrésen!
Klinikai vizsgálatok szerint az étrendbe épített nem emészthető szénhidrát (inulin) gátolta a tumor fejlődését. Az inulin fogyasztása rizikómentes, és könnyedén alkalmazható a rákterápiában. A rákellenes hatás a Lactobacillus béta-glucuronidáz enzim gátlásán alapul. Ez a székletben található enzim a szervezet detoxikáló tevékenységét gátolja abban, hogy az ösztrogén egy kevésbé aktív/toxikus formában estriollá alakuljon át. Az ösztrogén toxikus formája ugyanis a mellrák rizikóját növeli. Az inulin a bélflóra normalizálása útján az ösztrogén legtoxikusabb formáját kiiktatja. A leggazdagabb inulinforrás eddigi ismereteink szerint az ősi biblikus időktől is ismert csicsóka.[16]
↑ American Cancer Society: What Is Breast Cancer?, 2007. September 26,. [2008. január 7-i dátummal az eredetiből archiválva]. (Hozzáférés: 2008. február 3.)
↑ World Health Organization International Agency for Research on Cancer: World Cancer Report, 2003. June. [2008. február 1-i dátummal az eredetiből archiválva]. (Hozzáférés: 2008. február 3.)
↑ a b c World Health Organization: Fact sheet No. 297: Cancer, 2006. February. (Hozzáférés: 2007. április 26.)
↑ Laurance, Jeremy. „Breast cancer cases rise 80% since Seventies”, The Independent, 2006. szeptember 29.. [2006. október 21-i dátummal az eredetiből archiválva] (Hozzáférés ideje: 2006. október 9.)
↑ Breast Cancer: Statistics on Incidence, Survival, and Screening. Imaginis Corporation, 2006 (Hozzáférés: 2006. október 9.)
↑ a b c American Cancer Society: What Are the Key Statistics for Breast Cancer?, 2007. September 13,. [2008. január 5-i dátummal az eredetiből archiválva]. (Hozzáférés: 2008. február 3.)
↑ Male Breast Cancer Treatment – National Cancer Institute. National Cancer Institute, 2006 (Hozzáférés: 2006. október 16.)
↑ Breast Cancer in Men: Cancer Research UK. Cancer Research UK, 2007 [2008. december 1-i dátummal az eredetiből archiválva]. (Hozzáférés: 2007. november 6.)
↑ American Cancer Society: What Are the Key Statistics About Breast Cancer in Men?, 2007. September 27,. [2008. január 7-i dátummal az eredetiből archiválva]. (Hozzáférés: 2008. február 3.)
↑ Csicsókával a mellrák ellen
A Wikimédia Commons tartalmaz Emlőrák témájú kategóriát.
HáziPatika.com: Betegseglexikon – emlőrák
Tumorok (és a kapcsolódó struktúrák), rák és onkológia
Benignus ·  Premalignus állapot ·  Carcinoma in situ ·  Malignus
Anus ·  Húgyhólyag ·  Csont ·  Agy ·  Emlő ·  Cervix ·  Vastagbél/Végbél ·  Duodenum ·  Endometrium ·  Nyelőcső ·  Szem ·  Epehólyag ·  Fej/Nyak ·  Máj ·  Gége ·  Tüdő ·  Száj ·  Hasnyálmirigy ·  Pénisz ·  Prosztata ·  Vese ·  Petefészek ·  Méhnyak ·  Bőr ·  Gyomor ·  Here ·  Pajzsmirigy
Papilloma/Carcinoma ·  Adenoma/adenocarcinoma ·  Lágyrész-szarkóma ·  Melanoma ·  Fibroma/fibrosarcoma ·  Lipóma/liposarcoma ·  Leiomyoma/leiomyosarcoma ·  Rhabdomyoma/rhabdomyosarcoma ·  Mesothelioma ·  Angioma/angiosarcoma ·  Osteoma/osteosarcoma ·  Chondroma/chondrosarcoma ·  Glioma ·  Lymphoma/leukémia  ·  Medulloblastoma
Kemoterápia ·  Sugárkezelés ·  Immunterápia ·  Experimentális rákkezelés
Ciszta ·  Diszplázia ·  Hamartoma ·  Neoplasia ·  Nodulus ·  Polip ·  Pszeudociszta
Tumorszupresszor gének/onkogének ·  Staging/Gradálás ·  Karcinogenezis/metasztázis ·  Karcinogén ·  Rákkutatás ·  Paraneoplasztikus szindróma ·  Biopszia ·  Citopénia  ·  Onkológiai kifejezések listája
Az itt található információk kizárólag tájékoztató jellegűek, nem minősülnek orvosi szakvéleménynek, nem pótolják az orvosi kivizsgálást és kezelést.
A cikk tartalmát a Wikipédia önkéntes szerkesztői alakítják ki, és bármikor módosulhat.
Orvostudományi portál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Emlőrák&oldid=24936577”
Minden szócikk halott külső hivatkozásokkal
Szócikkek halott külső hivatkozásokkal 2018 novemberéből
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. május 17., 15:16
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.